CELEX: 21994A0103(32)
Language: el
Date: 1992-05-02 00:00:00
Title: Συμφωνία για τον Ευρωπαϊκό Οικονομικό Χώρο - Πρωτόκολλο 31 σχετικά με τη συνεργασία σε ειδικούς τομείς εκτός του πλαισίου των τεσσάρων ελευθεριών

Avis juridique important

|

21994A0103(32)

Συμφωνία για τον Ευρωπαϊκό Οικονομικό Χώρο - Πρωτόκολλο 31 σχετικά με τη συνεργασία σε ειδικούς τομείς εκτός του πλαισίου των τεσσάρων ελευθεριών  

Επίσημη Εφημερίδα αριθ. L 001 της 03/01/1994 σ. 0197 - 0201

ΠΡΩΤΟΚΟΛΛΟ 31σχετικά με τη συνεργασία σε ειδικούς τομείς εκτός του  πλαισίου των τεσσάρων ελευθεριώνΆρθρο 1 Έρευνα και τεχνολογική ανάπτυξη1.  α)   Από την έναρξη ισχύος της συμφωνίας, τα κράτη της ΕΖΕΣ συμμετέχουν στην υλοποίηση του  προγράμματος-πλαισίου των κοινοτικών δραστηριοτήτων έρευνας και τεχνολογικής ανάπτυξης (1990 έως  1994)  (1) μέσω της συμμετοχής στα ειδικά προγράμματά του. β)  Τα κράτη της ΕΖΕΣ συμμετέχουν οικονομικά στις δραστηριότητες που αναφέρονται στο εδάφιο (α)  σύμφωνα με το άρθρο 82, παράγραφος 1, σημείο α), της συμφωνίας. γ)  Τα κράτη της ΕΖΕΣ, σύμφωνα με το ανωτέρω εδάφιο (β), συμμετέχουν πλήρως σε όλες τις επιτροπές  των ΕΚ οι οποίες επικουρούν την Επιτροπή των ΕΚ στη διαχείριση ή ανάπτυξη του ανωτέρω  προγράμματος-πλαισίου και των ειδικών προγραμμάτων του. δ)  Λόγω της ιδιαίτερης φύσης της συνεργασίας που προβλέπεται στον τομέα της έρευνας και της  τεχνολογικής ανάπτυξης, οι εκπρόσωποι των κρατών της ΕΖΕΣ συμμετέχουν επιπλέον στις εργασίες της  Επιτροπής Επιστημονικής και Τεχνολογικής Έρευνας (CREST) και των άλλων επιτροπών των ΕΚ τις οποίες  συμβουλεύεται η Επιτροπή των ΕΚ στον τομέα αυτό, στο βαθμό που απαιτείται για την καλή λειτουργία  αυτής της συνεργασίας. 2.  Ωστόσο, στην περίπτωση της Ισλανδίας, οι διατάξεις της παραγράφου 1, αρχίσουν να εφαρμόζονται  από την 1η Ιανουαρίου 1994. 3.  Η αξιολόγηση και οι σημαντικές αναδιατάξεις των δραστηριοτήτων του προγράμματος πλαισίου για  τις κοινοτικές δραστηριότητες Έρευνας και Τεχνολογικής Ανάπτυξης (1990 έως 1994), μετά την έναρξη  ισχύος της συμφωνίας, διέπονται από τη διαδικασία που αναφέρεται στο άρθρο 79, παράγραφος 3, της  συμφωνίας. 4.  Η συμφωνία ισχύει με την επιφύλαξη, αφενός, της διμερούς συνεργασίας που υφίσταται βάσει του  προγράμματος-πλαισίου για τις κοινοτικές δραστηριότητες έρευνας και τεχνολογικής ανάπτυξης (1987  έως 1991) (1) και, αφετέρου, των διμερών συμφωνιών πλαισίων για την επιστημονική και τεχνολογική  συνεργασία μεταξύ της Κοινότητας και των κρατών της ΕΖΕΣ, εφόσον οι συμφωνίες αυτές αφορούν τομείς  συνεργασίας που δεν καλύπτονται από τη συμφωνία. Άρθρο 2 Υπηρεσίες στον τομέα των πληροφοριώνΑπό την έναρξη ισχύος της συμφωνίας, η Μικτή  Επιτροπή του ΕΟΧ αποφασίζει τους όρους και προϋποθέσεις συμμετοχής των κρατών της ΕΖΕΣ στα  προγράμματα που θεσπίζονται βάσει των κατωτέρω αποφάσεων του Συμβουλίου των ΕΚ ή απορρέουν εξ αυτών  και αφορούν τις υπηρεσίες στον τομέα των πληροφοριών: -388 D 0524: Απόφαση 88/524/ΕΟΚ του Συμβουλίου της 26ης Ιουλίου 1988 σχετικά με την εφαρμογή ενός  σχεδίου δράσης για τη δημιουργία αγοράς υπηρεσιών στον τομέα των πληροφοριών (ΕΕ αριθ. L 288 της  21.10.1988, σ. 39). -389 D 0286: Απόφαση 89/286/ΕΟΚ του Συμβουλίου της 17ης Απριλίου 1989 για την εφαρμογή σε κοινοτικό  επίπεδο της κύριας φάσης του στρατηγικού προγράμματος για την καινοτομία και την μεταφορά  τεχνολογίας (1989 έως 1993) (πρόγραμμα Σπριντ) (ΕΕ αριθ. L 112 της 25.4.1989, σ. 12). Άρθρο 3 Περιβάλλον1.  Ενισχύεται η συνεργασία στον τομέα του περιβάλλοντος στα πλαίσια των  δραστηριοτήτων της Κοινότητας, ιδίως στους ακόλουθους τομείς: -πολιτική και προγράμματα δράσης για το περιβάλλον, -ενσωμάτωση των προδιαγραφών για την προστασία του περιβάλλοντος σε άλλες πολιτικές, -οικονομικά και δημοσιονομικά μέσα, -θέματα περιβάλλοντος με επιπτώσεις πέραν των συνόρων, -μείζονα περιφερειακά και γενικότερα θέματα τα οποία ευρίσκονται υπό συζήτηση σε διεθνείς  οργανισμούς. Η συνεργασία περιλαμβάνει, μεταξύ άλλων τακτικές συνεδριάσεις. 2.  Μετά την έναρξη ισχύος της συμφωνίας, θα ληφθούν, το συντομότερο δυνατόν, οι αναγκαίες  αποφάσεις, ώστε να εξασφαλιστεί η συμμετοχή των κρατών της ΕΖΕΣ στον Ευρωπαϊκό Οργανισμό  Περιβάλλοντος, όταν ο Οργανισμός αυτός εγκαθιδρυθεί από την Κοινότητα, εφόσον το θέμα αυτό δεν θα  έχει ρυθμιστεί μέχρι την ημερομηνία αυτή. 3.  Εφόσον η Μικτή Επιτροπή του ΕΟΧ αποφασίσει ότι η συνεργασία θα έχει τη μορφή παράλληλης  νομοθεσίας από τα συμβαλλόμενα μέρη με ίδιο ή παρεμφερές περιεχόμενο, κατά την επεξεργασία της ως  άνω νομοθεσίας στον εν λόγω τομέα εφαρμόζονται οι διαδικασίες που αναφέρονται στο άρθρο 79,  παράγραφος 3, της συμφωνίας. Άρθρο 4 Εκπαίδευση, κατάρτιση και νεότητα1.  Από την έναρξη ισχύος της συμφωνίας, τα κράτη της  ΕΖΕΣ συμμετέχουν στο κοινοτικό πρόγραμμα «Νέοι για την Ευρώπη» σύμφωνα με το Μέρος VI. 2.  Τα κράτη της ΕΖΕΣ συμμετέχουν, από την 1η Ιανουαρίου 1995, με την επιφύλαξη των διατάξεων του  Μέρους VI, σε όλα τα προγράμματα της Ευρωπαϊκής Κοινότητας στον τομέα της εκπαίδευσης, της  κατάρτισης και της νεότητας τα οποία τότε θα ισχύουν ή θα έχουν εγκριθεί. Για το σχεδιασμό και την  ανάπτυξη των προγραμμάτων της Κοινότητας στον τομέα αυτό, εφαρμόζονται, από την έναρξη ισχύος της  συμφωνίας, οι διαδικασίες που αναφέρονται στο Μέρος VI, και ιδίως στο άρθρο 79, παράγραφος 3. 3.  Η χρηματοδοτική συνεισφορά των κρατών της ΕΖΕΣ στα προγράμματα που αναφέρονται στις παραγράφους  1 και 2, καθορίζεται σύμφωνα με το άρθρο 82, παράγραφος 1, σημείο α). 4.  Τα κράτη της ΕΖΕΣ συμμετέχουν πλήρως, από την έναρξη της συνεργασίας στα προγράμματα στα οποία  συνεισφέρουν οικονομικά σύμφωνα με το άρθρο 82, παράγραφος 1, σημείο α), σε όλες τις επιτροπές των  ΕΚ οι οποίες επικουρούν την Επιτροπή των ΕΚ στη διαχείριση ή την ανάπτυξη των εν λόγω  προγραμμάτων. 5.  Τα κράτη της ΕΖΕΣ συμμετέχουν, από την έναρξη ισχύος της συμφωνίας, στις διάφορες  δραστηριότητες της Κοινότητας που προβλέπουν ανταλλαγή πληροφοριών, καθώς και σε επαφές και  συναντήσεις εμπειρογνωμόνων, σεμινάρια και διαλέξεις, ανάλογα με την περίπτωση. Περαιτέρω, τα  συμβαλλόμενα μέρη αναλαμβάνουν, μέσω της Μικτής Επιτροπής του ΕΟΧ ή με άλλο τρόπο, άλλες  ενδεικνυόμενες πρωτοβουλίες. 6.  Τα συμβαλλόμενα μέρη ενθαρρύνουν, στο έδαφός τους, την κατάλληλη συνεργασία μεταξύ των αρμοδίων  οργανισμών, ιδρυμάτων και άλλων φορέων, εφόσον αυτό συμβάλλει στην ενίσχυση και διεύρυνση της  συνεργασίας. Αυτό ισχύει ιδιαίτερα για θέματα που εμπίπτουν στις δραστηριότητες του Ευρωπαϊκού  Κέντρου για την Ανάπτυξη της Επαγγελματικής Καταρτίσεως (CEDEFOP) (1). Άρθρο 5 Κοινωνική πολιτική1.  Στον τομέα της κοινωνικής πολιτικής, ο διάλογος που αναφέρεται στο  άθρο 79, παράγραφος 1, της συμφωνίας περιλαμβάνει, μεταξύ άλλων, την πραγματοποίηση συναντήσεων,  περιλαμβανομένων και επαφών μεταξύ εμπειρογνωμόνων, την εξέταση θεμάτων αμοιβαίου ενδιαφέροντος σε  ειδικούς τομείς, την ανταλλαγή πληροφοριών σχετικά με τις δραστηριότητες των συμβαλλομένων μερών,  διαπιστώσεις σχετικές με την πρόοδο της συνεργασίας και την από κοινού ανάληψη δραστηριοτήτων, όπως  τα σεμινάρια και οι διαλέξεις. 2.  Τα συμβαλλόμενα μέρη επιδιώκουν ιδίως την ενίσχυση της συνεργασίας στα πλαίσια των κοινοτικών  δραστηριοτήτων οι οποίες απορρέουν ενδεχομένως από τις ακόλουθες κοινοτικές πράξεις. -388 Y 0203: Ψήφισμα του Συμβουλίου της 21ης Δεκεμβρίου 1987 σχετικά με την ασφάλεια, την υγιεινή  και την υγεία στο χώρο εργασίας (ΕΕ αριθ. C 28 της 3.2.1988, σ. 3). -391 Y 0531: Ψήφισμα του Συμβουλίου της 21ης Μαΐου 1991, σχετικά με το τρίτο μεσοπρόθεσμο πρόγραμμα  κοινοτικής δράσης για την ισότητα ευκαιριών μεταξύ γυναικών και ανδρών (1991-1995) (ΕΕ αριθ. C 142  της 31.5.1991, σ. 1). -390 Y 627(06): Ψήφισμα του Συμβουλίου, της 29ης Μαΐου 1990, σχετικά με δράση παροχής βοήθειας  στους μακροχρόνια άνεργους (ΕΕ αριθ. C 157 της 27.6.1990, σ. 4). -386 X 0379: Σύσταση 86/379/ΕΟΚ του Συμβουλίου, της 24ης Ιουλίου 1986, για την απασχόληση των  μειονεκτούντων ατόμων στην Κοινότητα (ΕΕ αριθ. L 225 της 12.8.1986, σ. 43). -389 D 0457: Απόφαση 86/457/ΕΟΚ του Συμβουλίου, της 18ης Ιουλίου 1989, για την καθιέρωση  μεσοπρόθεσμου προγράμματος κοινωνικής δράσης για την οικονομική και κοινωνική ένταξη των λιγότερο  ευνοημένων κοινωνικών ομάδων (ΕΕ αριθ. L 224 της 2.8.1989, σ. 10). 3.  Τα κράτη της ΕΖΕΣ συμμετέχουν, από την έναρξη ισχύος της συμφωνίας, στις κοινοτικές δράσεις,  υπέρ των ηλικιωμένων (2). Η χρηματοδοτική συνεισφορά των κρατών της ΕΖΕΣ διέπεται από το άρθρο 82, παράγραφος 1, σημείο β),  της συμφωνίας. Τα κράτη της ΕΖΕΣ συμμετέχουν πλήρως στις επιτροπές των ΕΚ που επικουρούν την Επιτροπή των ΕΚ κατά  τη διαχείριση ή ανάπτυξη του προγράμματος, εκτός των θεμάτων που αφορούν την κατανομή των  κοινοτικών χρηματοδοτικών πόρων μεταξύ κρατών μελών της Κοινότητας. 4.  Η Μικτή Επιτροπή του ΕΟΧ λαμβάνει τις αναγκαίες αποφάσεις, ώστε να διευκολυνθεί η συνεργασία  μεταξύ των συμβαλλομένων μερών για μελλοντικά προγράμματα και δραστηριότητες της Κοινότητας στον  κοινωνικό τομέα. 5.  Τα συμβαλλόμενα μέρη ενθαρρύνουν στο έδαφός τους, την κατάλληλη συνεργασία μεταξύ των αρμόδιων  οργανισμών, ιδρυμάτων και άλλων φορέων, εφόσον η ενθάρρυνση αυτή συμβάλει στην ενίσχυση και  διεύρυνση της συνεργασίας. Τα ανωτέρω ισχύουν ιδίως για θέματα που εμπίπτουν στις δραστηριότητες  του Ευρωπαϊκού Ιδρύματος για τη Βελτίωση των Συνθηκών Διαβιώσεως και Εργασίας (3). Άρθρο 6 Προστασία των καταναλωτών1.  Στον τομέα της προστασίας των καταναλωτών, τα συμβαλλόμενα  μέρη εντείνουν, με όλα τα κατάλληλα μέσα, τον μεταξύ τους διάλογο, με σκοπό τον εντοπισμό των  τομέων και των δραστηριοτήτων όπου η σύσφιξη της συνεργασίας μπορεί να συμβάλει στην επίτευξη των  στόχων τους. 2.  Τα συμβαλλόμενα μέρη επιδιώκουν την ενίσχυση της συνεργασίας στα πλαίσια των κοινοτικών  δραστηριοτήτων, οι οποίες ενδεχομένως απορρέουν από τις ακόλουθες κοινοτικές πράξεις,  εξασφαλίζοντας ιδίως την επιρροή και συμμετοχή των καταναλωτών: -389 Y 1122(01): Ψήφισμα του Συμβουλίου, της 9ης Νοεμβρίου 1989, σχετικά με τις μελλοντικές  προτεραιότητες για την αναθέρμανση της πολιτικής για την προστασία των καταναλωτών (ΕΕ αριθ. C 294  της 22.11.1989, σ. 1). -590 DC 0098: Τριετές πρόγραμμα δράσης στο πλαίσιο της πολιτικής καταναλωτών στην ΕΟΚ (1990-1992). -388 Y 1117(01): Ψήφισμα του Συμβουλίου της 4ης Νοεμβρίου 1988, για τη βελτίωση της συμμετοχής των  καταναλωτών στην τυποποίηση (ΕΕ αριθ. C 293 της 17.11.1988, σ. 1). Άρθρο 7 Μικρομεσαίες επιχειρήσεις1.  Η συνεργασία στον τομέα των μικρομεσαίων επιχειρήσεων  προωθείται ιδίως στα πλαίσια των δράσεων της Κοινότητας: -για την κατάργηση των αδικαιολόγητων διοικητικών, οικονομικών και νομικών εμποδίων που  αντιμετωπίζουν οι επιχειρήσεις, -για την ενημέρωση και την υποστήριξη των επιχειρήσεων, και ιδίως των μικρομεσαίων, σχετικά με τις  πολιτικές και τα προγράμματα που τις αφορούν, -για την ενθάρρυνση της συνεργασίας και της σύνδεσης των επιχειρήσεων, και ιδίως των μικρομεσαίων,  από διάφορες περιοχές του Ευρωπαϊκού Οικονομικού Χώρου. 2.  Τα συμβαλλόμενα μέρη επιδιώκουν ιδίως την ενίσχυση της συνεργασίας στα πλαίσια των κοινοτικών  δραστηριοτήτων οι οποίες ενδεχομένως απορρέουν από τις ακόλουθες κοινοτικές πράξεις: -388 Y 0727(02): Ψήφισμα του Συμβουλίου της 30ής Ιουνίου 1988, σχετικά με τη βελτίωση του  περιβάλλοντος των επιχειρήσεων και με τις ενέργειες για την προώθηση της ανάπτυξης των  επιχειρήσεων, και ιδιαίτερα των μικρομεσαίων, μέσα στην Κοινότητα. (ΕΕ αριθ. C 197 της 27.7.1988,  σ. 6). -389 D 0490: Απόφαση του Συμβουλίου, της 28ης Ιουλίου 1989, για τη βελτίωση του περιβάλλοντος των  επιχειρήσεων και την προώθηση της ανάπτυξης των επιχειρήσεων, και ιδίως των μικρομεσαίων  επιχειρήσεων, στην Κοινότητα (ΕΕ αριθ. L 239 της 16.8.1989, σ. 33). -389 Y 1007(01): Ψήφισμα του Συμβουλίου, της 26ης Σεπτεμβρίου 1989 για την ανάπτυξη της  υπεργολαβίας στην Κοινότητα (ΕΕ αριθ. C 254 της 7.10.1989, σ. 1). -390 X 0246: Σύσταση του Συμβουλίου, της 28ης Μαΐου 1990 σχετικά με την εφαρμογή πολιτικής για την  απλούστευση των διοικητικών διαδικασιών υπέρ των μικρομεσαίων επιχειρήσεων στα κράτη μέλη (ΕΕ αριθ.  L 141 της 2.6.1990, σ. 55). -391 Y 0605: Ψήφισμα του Συμβουλίου, της 27ης Μαΐου 1991 για το πρόγραμμα δράσης που αφορά τις  μικρομεσαίες επιχειρήσεις, συμπεριλαμβανομένων των βιοτεχνιών (ΕΕ αριθ. C 146 της 5.6.1991, σ. 3). -391 D 0319: Απόφαση του Συμβουλίου 91/319/ΕΟΚ, της 18ης Ιουνίου 1991, σχετικά με την αναθεώρηση  του προγράμματος για τη βελτίωση του περιβάλλοντος των επιχειρήσεων και για την προώθηση της  ανάπτυξης των επιχειρήσεων, ιδίως των μικρομεσαίων, στην Κοινότητα (ΕΕ αριθ. L 175 της 4.7.1991, σ.  32). 3.  Από την έναρξη ισχύος της συμφωνίας, η Μικτή Επιτροπή του ΕΟΧ λαμβάνει τις αναγκαίες αποφάσεις  σχετικά με τις διαδικασίες, συμπεριλαμβανομένων των διαδικασιών που αφορούν τη χρηματοδοτική  συμμετοχή των κρατών της ΕΖΕΣ, οι οποίες εφαρμόζονται κατά τη συνεργασία στα πλαίσια των κοινοτικών  δραστηριοτήτων που συνεπάγεται η εκτέλεση της απόφασης του Συμβουλίου για τη βελτίωση του  περιβάλλοντος των επιχειρήσεων και την προώθηση της ανάπτυξης των επιχειρήσεων στην Κοινότητα, και  ιδίως των μικρομεσαίων (1), καθώς και των άλλων σχετικών δραστηριοτήτων. Άρθρο 8 ΤουρισμόςΣτον τομέα του τουρισμού, ο διάλογος που αναφέρεται στο άρθρο 79, παράγραφος 1,  της συμφωνίας στοχεύει να εντοπίσει τομείς και δράσεις όπου η σύσφιξη της συνεργασίας θα συμβάλει  στην προώθηση του τουρισμού και στη βελτίωση των γενικότερων συνθηκών της τουριστικής βιομηχανίας  στο έδαφος των συμβαλλομένων μερών. Άρθρο 9 Οπτικοακουστικός τομέαςΤο συντομότερο δυνατό μετά την έναρξη ισχύος της συμφωνίας,  λαμβάνονται οι αναγκαίες αποφάσεις, ώστε να εξασφαλιστεί η συμμετοχή των κρατών της ΕΖΕΣ στα  προγράμματα που θεσπίζονται βάσει της απόφασης αριθ. 90/685/ΕΟΚ του Συμβουλίου, της 21ης Δεκεμβρίου  1990, για την εφαρμογή προγράμματος δράσης για την ενθάρρυνση της ανάπτυξης της ευρωπαϊκής  οπτικοακουστικής βιομηχανίας (ΜΕΔΙΑ) (1991-1995) (ΕΕ αριθ. L 380 της 31.12.1990, σ. 37), εφόσον το  θέμα αυτό δεν θα έχει ρυθμιστεί μέχρι την ημερομηνία αυτή. Άρθρο 10 Πολιτική Άμυνα1.  Τα συμβαλλόμενα μέρη επιδιώκουν να ενισχύσουν τη συνεργασία στα  πλαίσια των κοινοτικών δραστηριοτήτων οι οποίες ενδεχομένως να προκύψουν από με το ψήφισμα του  Συμβουλίου αριθ. 89/223/ΕΟΚ της 13ης Φεβρουαρίου 1989, σχετικά με τις νέες εξελίξεις της κοινοτικής  συνεργασίας στον τομέα της πολιτικής άμυνας (ΕΕ αριθ. C 44 της 23.2.1989, σ. 3). 2.  Τα κράτη της ΕΖΕΣ φροντίζουν να εισαχθεί στο έδαφός τους ως αριθμός κλήσεως έκτακτης ανάγκης το  112 σύμφωνα με τις διατάξεις της απόφασης 91/398/ΕΟΚ του Συμβουλίου, της 29ης Ιουλίου 1991, σχετικά  με την εισαγωγή ενιαίου ευρωπαϊκού αριθμού κλήσης έκτακτης ανάγκης (ΕΕ αριθ. L 217 της 6.8.1991, σ.  31). (1)  390 D 0221: Απόφαση 90/221/Euratom, ΕΟΚ του Συμβουλίου της 23ης Απριλίου  1990 (1990 έως 1994) (ΕΕ αριθ. L 117 της 8.5.1990, σ. 28).  (1)  387 D 0516: Απόφαση 87/516/Euratom, ΕΟΚ του Συμβουλίου της 28ης Σεπτεμβρίου 1987 (ΕΕ αριθ. L  302 της 24.10.1987, σ. 1).  (1)  375 R 0337: Κανονισμός (ΕΟΚ) αριθ. 337/75 του Συμβουλίου, της 10ης Φεβρουαρίου 1975, περί  δημιουργίας Ευρωπαϊκού Κέντρου για την Ανάπτυξης της Επαγγελματικής Καταρτίσεως (ΕΕ αριθ. L 39 της  13.2.1975, σ. 1), όπως τροποποιήθηκε από:  -  1 79 H: Πράξη περί των όρων προσχωρήσεως και των προσαρμογών των συνθηκών - Προσχώρηση της  Ελληνικής Δημοκρατίας στις Ευρωπαϊκές Κοινότητες (ΕΕ αριθ. L 291 της 19.11.1979, σ. 99).  -  1 85 I: Πράξη για τους όρους προσχώρησης και τις προσαρμογές των συνθηκών - Προσχώρηση του  Βασιλείου της Ισπανίας και της Πορτογαλικής Δημοκρατίας στις Ευρωπαϊκές Κοινότητες (ΕΕ αριθ. L 302  της 15.11.85, σ. 170).  (2)  391 D 0049: Απόφαση 91/49/ΕΟΚ του Συμβουλίου της 26ης Νοεμβρίου 1991 (ΕΕ αριθ. L 28 της  2.2.1991, σ. 29).  (3) 375 R 1365: Κανονισμός (ΕΟΚ) αριθ. 1365/75 του Συμβουλίου, της 26ης Μαΐου 1975 περί της  δημιουργίας Ευρωπαϊκού Ιδρύματος για τη Βελτίωση των Συνθηκών Διαβιώσεως και Εργασίας (ΕΕ αριθ. L  139 της 30.5.1975, σ. 1), όπως τροποποιήθηκε από: -1 79 H: Πράξη περί των όρων προσχωρήσεως και των προσαρμογών των συνθηκών - Προσχώρηση της  Ελληνικής Δημοκρατίας στις Ευρωπαϊκές Κοινότητες (ΕΕ αριθ. L 291 της 19.11.1979, σ. 111)-1 85 I:  Πράξη για του όρους προσχώρησης και για τις προσαρμογές των συνθηκών - Προσχώρηση του Βασιλείου της  Ισπανίας και της Πορτογαλικής Δημοκρατίας στις Ευρωπαϊκές Κοινότητες (ΕΕ αριθ. L 302 της  15.11.1985, σ. 170) (1)  389 D 0490: Απόφαση 89/490/ΕΟΚ του Συμβουλίου της 28ης Ιουλίου 1989 (ΕΕ αριθ. C 239 της  16.8.1989, σ. 33).